*A sokaságból sokan hittek benne, és ezt mondták: „A Krisztus, amikor eljön, tesz-e több jelt, mint amennyit ez tett?”* (Jn 7,31)

A néptömeg jelentős része hitt Jézusban. Ma is van lehetőség hinni benne és sokan vannak azok, akik hisznek is. Nem ezt tapasztaljuk magunk körül, de ettől még tény.

Hitük azonban nem Jézusban, mint Megváltóban gyökerezett, hanem a jelek sokasága győzte meg őket. A jelekből felismerték Jézusban a megígért Krisztust. A hirdetett örömüzenet eredetiségét a jelek bizonyítják.

Hinni Benne, mint a Megváltóban – ma is nyitott lehetőség mindenki számára. Akkor is voltak és ma is vannak, akik lenézték azokat, akik hittel tekintenek Jézusra. Nem az emberek véleménye a döntő, hanem Isten ítélete. Bibliánk szerint: aki Jézusban hisz és megkeresztelkedik, üdvözül (Mk 16,16). Te közéjük tartozol? *Vadon Gyula*